Source: https://www.szcoportal.sk/33/priklad-k-7a-zakona-o-dph-uniqueidmRRWSbk196FPkyDafLfWAE1d2WUUfDAbj5TooD_0P2aDZRyEi7dVdw/
Timestamp: 2019-01-23 18:09:26+00:00
Document Index: 13050341

Matched Legal Cases: ['§ 7', '§ 7', '§ 69', '§ 7', '§ 7', '§ 7']

Príklad k § 7a zákona o DPH | SZČO online
27.9.2018, Ing. Ján Mintál, Zdroj: Verlag Dashöfer
23.66 Príklad k § 7a zákona o DPH
Slovenskej prepravnej spoločnosti, ktorá nie je registrovaná za platiteľa DPH v SR, sa počas prepravy tovaru zo Slovenskej republiky do Bulharska pokazil na území Maďarska nákladný automobil. Opravu vykonal maďarský autoservis. Bude mať uvedený prípad dopad na DPH?
V uvedenom prípade vzniká zdaniteľnej osobe, ktorá nie je platiteľom dane a je príjemcom služby od zahraničnej osoby z iného členského štátu, pri ktorej je povinná platiť daň podľa § 69 ods.3 zákona o DPH povinnosť podať daňovému úradu žiadosť o registráciu pre daň pred prijatím služby. Treba tiež poznamenať, že ak je zdaniteľná osoba registrovaná pre daň podľa § 7 zákona o DPH a ak prijíma službu s miestom dodania v tuzemsku od zahraničnej osoby so sídlom, miestom podnikania, prevádzkarňou alebo bydliskom v inom členskom štáte žiadosť o registráciu podľa § 7a ods.1 zákona o DPH nepodáva. Daňový úrad je povinný zdaniteľnú osobu registrovať pre daň, vydať jej osvedčenie o registrácii pre daň a prideliť jej identifikačné číslo pre daň najneskôr do siedmich dní odo dňa doručenia žiadosti o registráciu pre daň.
Miestom dodania opravy automobilu je v predmetnom prípade miesto, kde je prepravca tovaru usadený, t.j. Slovenská republika. Slovenskej spoločnosti teda vzniká v tuzemsku registračná povinnosť v zmysle § 7a ods. 1…